|  |
| --- |
| Z pohľadu posúdenia ekonomickej výkonnosti a udržateľnosti investície, ktorú predstavuje projekt, je potrebné zostaviť finančnú analýzu, ktorá by mala preukázať, že investícia je pre žiadateľa prínosom a bude zabezpečovať finančnú udržateľnosť realizovaného projektu.  **Náležitosti analýzy** |
| Pre výpočet je potrebné reálne odhadnúť výšku výnosov, ktoré vytvorí investícia (napr. zvýšením objemu ponúkaných výrobkov, resp. zavedením nových výrobkov na trh, spoplatnením niektorých služieb a pod.) a tiež výšku nákladov, ktoré nevyhnutne s investíciou súvisia.  Analýza sa vypracováva na dobu ekonomickej životnosti investície (majetku, ktorý je predmetom projektu). Doba ekonomickej životnosti je na účely finančnej analýzy stanovená na úrovni rokov, príp. ich podielov, počas ktorých bude prostredníctvom daňových odpisov daná investícia odpisovaná podľa zaradenia do príslušnej odpisovej triedy.  V analýze sa zohľadňuje časová hodnota peňazí prostredníctvom diskontovania hodnôt. Pri diskontovaní sa používa tzv. diskontná sadzba. Pre účely výpočtu je v záväznom formulári finančnej analýzy, prednastavená diskontná sadzba vo výške 4 %, ktorú žiadateľ nemôže zmeniť.  **Všetky údaje potrebné pre výpočet výsledku finančnej analýzy projektu sa uvádzajú len za projekt (nie za žiadateľa). Uvádzajú sa náklady a výnosy priamo súvisiace s projektom, t.j. také, ktoré by bez realizácie projektu nevznikali.**  **Všeobecné pokyny k vyplneniu tabuľky finančnej analýzy:**  Finančná analýza je pripravená v MS Excel a výsledok finančnej analýzy je počítaný automaticky na základe údajov, ktoré zadáva žiadateľ do príslušných častí finančnej analýzy.  Pre prehľadnosť sú jednotlivé časti finančnej analýzy farebne rozlíšené nasledovne:   |  |  | | --- | --- | |  | vypĺňa **žiadateľ** | |  | sa počítajú **automaticky** | |  | **výsledok**, počíta sa **automaticky** |   V prvom kroku žiadateľ vyplní rok, v ktorom sa projekt má začať realizovať, a to v súlade s plánovaným začiatkom realizácie projektu, ktorý uviedol vo formulári ŽoPr. Rok začiatku realizácie projektu vyplní do bunky C12. Následne zvolí sadzbu dane z príjmov príslušnú pre žiadateľa (19% - fyzické osoby, resp. 21% - právnické osoby) v zmysle zákona o dani z príjmov. Formulár finančnej analýzy umožňuje žiadateľovi zvoliť iba jednu sadzbu dane. Do tabuľky vypĺňa žiadateľ údaje na základe odborného odhadu (výnosy a náklady) a v súlade s podrobným rozpočtom projektu (investičné náklady) a vypĺňa údaje iba do polí tých príslušných rokov, ktoré predstavujú ekonomickú životnosť obstarávanej investície.  **Výpočet výšky Čistej súčasnej hodnoty - ČSH**  ČSH predstavuje rozdiel medzi súčasnou hodnotou CASH-FLOW a súčasnou hodnotou investičných nákladov. Vyčísluje sa v hodnotách EUR. Pokiaľ je väčšia ako 0 EUR je projekt ako investícia zisková.  Za účelom správneho posúdenia je potrebné zistiť hodnoty za celé obdobie ekonomickej životnosti kumulatívne.  **Výpočet miery výnosovosti**  Miera výnosovosti sa počíta v percentách a uvádza, o koľko prevýšil čistý CASH-FLOW projektu samotnú hodnotu investície. **Miera výnosovosti by mala byť rovná alebo vyššia ako 1 (100%).**  Za účelom správneho posúdenia miery výnosovosti je potrebné zistiť hodnotu za celé obdobie ekonomickej životnosti kumulatívne.  **Finančná udržateľnosť prevádzky**  Projekt považuje za udržateľný, pokiaľ projekt vygeneruje aspoň toľko príjmov, že pokryje bežné prevádzkové výdavky činnosti súvisiace s prevádzkou projektu. Tento údaj sa nachádza na riadku č. 33 finančnej analýzy označený ako „súčasná hodnota CASH-FLOW KUMULATÍVNE“.  Pokiaľ projekt generuje kladné hodnoty kumulatívneho CASH-FLOW (s výnimkou prvého roku, kedy je z dôvodu rozbehu investície prípustná aj záporná hodnota), považuje sa projekt za udržateľný.  **Výpočet nákladov**  V súvislosti s realizáciou projekt vznikajú žiadateľovi/prijímateľovi viaceré typy nákladov, ktoré sa delia podľa oprávnenosti a typu:  Delenie podľa oprávnenosti:  - oprávnené,  - neoprávnené.  Delenie podľa typu:  - investičné,  - prevádzkové.  Keďže do projektu vstupujú všetky náklady a analýza v zmysle tejto finančnej analýzy nerobí rozdiel medzi oprávnenými a neoprávnenými nákladmi, je potrebné do analýzy zahrnúť aj oprávnené aj neoprávnené náklady. Do analýzy vstupujú všetky investičné náklady, nielen tie, ktoré vznikajú počas doby realizácie projektu v zmysle ŽoPr/zmluvy o poskytnutí príspevku, ale počas celého sledovaného obdobia (napr. investičné výdavky vyvolané prvotnou investíciou a pod.).  V prípade žiadateľa, ktorý nie je platcom DPH, vstupuje do finančnej analýzy položka vrátane hodntoy DPH. V prípade platcu DPH sa DPH v analýzy nezohľadňuje (položky sa uvádzajú v hodnote bez DPH).  Žiadateľ vo finančnej analýze nezohľadňuje nárast cien v dôsledku inflácie. Všetky vstupné údaje (ako napr. výška miezd, ceny materiálu, energií, výstupov projektu) uvádza žiadateľ v stálych cenách. Údaje sa uvádzajú v tisícoch EUR zaokrúhlené na jedno desatinné miesto matematicky.  **Tabuľka č. I. Investičné náklady** (uvádza sa celková obstarávacia cena majetku)   |  |  |  |  |  |  |  | | --- | --- | --- | --- | --- | --- | --- | |  | Rok | 1 | 2 | 3 | 4 | ... | |  | Investičné náklady v tis. EUR |  |  |  |  |  | | 1 | Pozemky – *náklady na nákup pozemkov v roku, kedy boli vynaložené* |  |  |  |  |  | | 2 | Budovy a stavby *– náklady na nákup, výstavbu, rekonštrukciu budov v roku, kedy boli vynaložené* |  |  |  |  |  | | 3 | Nová technológia *– náklady na nákup technológie (nie opravy, údržba a zhodnotenie) v roku, kedy boli vynaložené* |  |  |  |  |  | | 4 | Použitá technológia*– náklady na nákup použitej technológie (nie opravy, údržba a zhodnotenie) v roku, kedy boli vynaložené* |  |  |  |  |  | | 5 | Mimoriadna údržba *– náklady na mimoriadnu údržbu novej a použitej technológie. Ide o investičný náklad, t.j. nahradenie častí po životnosti, nie o bežné opravy.* |  |  |  |  |  | |  | Stále aktíva |  |  |  |  |  | | 6 | Licencie *– náklady na licencie a pod.* |  |  |  |  |  | | 7 | Patenty *– náklady na patenty a pod.* |  |  |  |  |  | | 8 | Iné investičné náklady *– iné investičné náklady, okrem vyššie uvedených* |  |  |  |  |  | |  | Náklady DNM |  |  |  |  |  | |  | Investičné náklady |  |  |  |  |  |   Z povahy je sem možné zahrnúť objem prostriedkov na tzv. potrebu pracovného kapitálu, t.j. prostriedky, ktoré je potrebné zabezpečiť v priamej súvislosti s viazaním finančných zdrojov vo vyšších zásobách materiálu, ktoré je potrebné dodatočne vytvoriť a udržiavať v priamej súvislosti s investíciou. Tieto výdavky je potrebné zabezpečiť v rovnakom časovom období, ako je samotné vynaloženie prostriedkov na investíciu.  Pokiaľ má majetok zostatkovú hodnotu na konci sledovaného obdobia (napr. vyvolaná dodatočná investícia v priebehu realizácie projektu, ktorá nie je predmetom samotného projektu – rozpočtu projektu), potom sa v zmysle tejto finančnej analýzy uvedie zostatková hodnota takéhoto majetku v poslednom roku so znamienkom mínus.  **Tabuľka č. II. Prevádzkové náklady**   |  |  |  |  |  |  |  | | --- | --- | --- | --- | --- | --- | --- | |  | Prevádzkové náklady v tis. EUR | 1 | 2 | 3 | 4 | ... | | 9 | Materiál*– náklady na materiál, ktorý je potrebné obstarávať v súvislosti so zabezpečením prevádzky investičného majetku* |  |  |  |  |  | | 10 | Obstaranie tovarov *– náklady na obstaranie tovarov. Pod tovarom sa rozumie tovar v zmysle účtovníctva, určený na ďalší predaj* |  |  |  |  |  | | 11 | Osobné náklady *– náklady na zamestnancov a zmluvy uzatvorené podľa zákonníka práce. Ide o celkovú cenu prace – t.j. hrubá mzda a odvody za zamestnancov, ktorí vykonávajú práce súvisiace s realizovanou investíciou (napr. obsluha zariadenia).*  *Pokiaľ bola práca dodaná na základe inej zmluvy ako podľa Zákonníka práce (napr. zmluva o dielo so živnostníkom), vstupuje do analýzy v****riadku č. 12 Služby*** |  |  |  |  |  | | 12 | Služby *– náklady na externé služby súvisiace s  investíciou (+bankové poplatky)* |  |  |  |  |  | | 13 | Energie *– náklady na energie. Ide o náklady na dodatočné energie, ktorých potreba bola vyvolaná investíciou – t.j. napr. energie na prevádzku obstaraných strojov, prístrojov, zariadení* |  |  |  |  |  | | 14 | Údržba *– náklady na údržbu – nie nákup nového majetku alebo jeho zhodnotenie* |  |  |  |  |  | | 15 | Úroky *– úroky z poskytnutých úverov, týkajúcich sa financovania investície, pokiaľ je spolufinancovanie investície zabezpečené prostredníctvom úverovej zmluvy* |  |  |  |  |  | | 16 | Poplatky a dane*– iné poplatky (napr. obci). V prípade daní, ide napr. o daň z nehnuteľnosti.*  ***Upozornenie:*** *Nejde tu o daň z príjmov* |  |  |  |  |  | | 17 | Iné náklady *– iné náklady súvisiace s investíciou* |  |  |  |  |  | |  | Prevádzkové náklady |  |  |  |  |  |   **Tabuľka č. III. Výnosy**   |  |  |  |  |  |  |  | | --- | --- | --- | --- | --- | --- | --- | |  | Výnosy v tis. EUR | 1 | 2 | 3 | 4 | ... | | 18 | Tržby za služby*– tržby za služby, ktoré sa dodatočne vytvoria v priamej súvislosti s  realizovanou investíciou* |  |  |  |  |  | | 19 | Tržby za výrobky*– tržby za výrobky, ktoré sa dodatočne vytvoria v priamej súvislosti s  realizovanou investíciou* |  |  |  |  |  | | 20 | Tržby za tovary*– tržby za tovary, ktoré boli pôvodne zakúpené od dodávateľov* |  |  |  |  |  | |  | Prevádzkové výnosy |  |  |  |  |  | | 21 | Výnosy z predaja majetku *– v rámci tejto výzvy* ***irelevantné*** |  |  |  |  |  | | 22 | Iné výnosy *– iné výnosy vytvorené realizovanou investíciou* |  |  |  |  |  | |  | Výnosy celkom |  |  |  |  |  |   **Tabuľka č. IV – Výpočet dani z príjmu**  Nakoľko je daň z príjmov záporným peňažným tokom, je vhodné zahrnúť ju do finančnej analýzy. Žiadateľ vypĺňa len riadok 25) Daňové odpisy.   |  |  |  |  |  |  |  | | --- | --- | --- | --- | --- | --- | --- | |  | Zisk v tis. EUR | 1 | 2 | 3 | 4 | ... | | 23 | Výnosy celkom *– počíta samotná analýza z tabuľky č. III* |  |  |  |  |  | | 24 | Prevádzkové náklady*– počíta samotná analýza z tabuľky č. II* |  |  |  |  |  | | 25 | Daňové odpisy*– Ide o odpisy DHM a DNM v zmysle daňových zákonov.*  ***Pozn.****: musí uviesť žiadateľ. Nemusia byť totožné s účtovnými odpismi.* |  |  |  |  |  | | 26 | Hrubý zisk *– vypočíta analýza ako „Celkové výnosy – (Prevádzkové náklady + Daňové odpisy)“* |  |  |  |  |  | | 27 | Daň z príjmu*– vypočíta analýza ako „hrubý zisk x sadzba dane v %“. V prípade straty sa daň nevypočíta* |  |  |  |  |  |   **Tabuľka č. V – Výpočet miery výnosovosti** – Žiadateľ túto tabuľku nevypĺňa.   |  |  |  |  |  |  |  | | --- | --- | --- | --- | --- | --- | --- | |  | Miera výnosnosti | 1 | 2 | 3 | 4 | ... | | 28 | Prevádzkové výdavky + daň*– vypočíta analýza ako „prevádzkové náklady + daň z príjmu“* |  |  |  |  |  | | 29 | Súčasná hodnota prevádzkových výdavkov *– vypočíta analýza ako diskontované prevádzkové náklady* |  |  |  |  |  | | 30 | Celková hodnota výnosov*– prenáša sa automaticky z riadku 23 z tabuľky č. IV* |  |  |  |  |  | | 31 | Súčasná hodnota celkových výnosov *– vypočíta analýza ako diskontovanú celkovú hodnotu výnosov* |  |  |  |  |  | | 32 | Súčasná hodnota CASH-FLOW*– vypočíta analýza ako rozdiel „riadok 31. – riadok 29.“* |  |  |  |  |  | | 33 | Súčasná hodnota CASH-FLOW KUMULATÍVNE*– vypočíta analýza postupným akumulovaním CASH-FLOW z riadku 32“* |  |  |  |  |  | | 34 | Investičné náklady *– vypočíta analýza ako súčet všetkých investičných nákladov* |  |  |  |  |  | | 35 | Súčasná hodnota investičných nákladov*– vypočíta analýza ako diskontovanú hodnotu investičných nákladov* |  |  |  |  |  | | 36 | **Miera výnosovosti projektu:** *– vypočíta analýza ako podiel kumulovaných hodnôt (v stĺpci „kumulatívne“) za dobu ekonomickej životnosti „súčasná hodnota CASH-FLOW / súčasná hodnota investičných nákladov“* |  |  |  |  |  | | 37 | **Výpočet výšky ČSH:** *– vypočíta analýza automaticky ako rozdiel kumulovaných hodnôt (v stĺpci „kumulatívne“) „súčasná hodnota CASH-FLOW – súčasná hodnota investičných nákladov“* |  |  |  |  |  |   **Žiadateľ okrem preddefinovaného formulára finančnej analýzy zároveň v rámci formulára ŽoPr v časti 7.3 uvedie, akým spôsobom určil jednotlivé hodnoty vstupujúce do finančnej analýzy a konkrétne vysvetlí ich vývoj v čase.**  Vo formulári ŽoPr (v časti 7.3.) je žiadateľ zároveň povinný vykonať rizikovú analýzu vstupov do finančnej analýzy, t.j. popísať, ktoré z údajov zadávaných do finančnej analýzy z pohľadu dosiahnutia požadovaných výsledkov predstavujú najväčšie riziko, a uvedie, ako plánuje zabrániť vzniku situácií, ktoré negatívne ovplyvnia plánovanú výšku miery výnosnosti investície. |